
1. Generalităţi 


Interesele naţionale reflectă percepţia dominantă, 
relativ constantă şi instituţionalizată cu privire la 
valorile naţionale! şi constituie elementele de bază 
prin care se asigură existenţa şi identitatea naţiunii 
române, precum şi viitorul acesteia. Valorile naţio- 
nale, ca elemente de natură spirituală, culturală şi 
materială ce definesc identitatea românească’, sunt 
promovate, protejate şi apărate în conformitate cu 
prevederile Constituţiei şi vizează asigurarea prospe- 
rităţii şi securităţii naţionale. 

Printre valorile ce stau la baza construcţiei secu- 
rităţii naţionale şi la asigurarea prosperității naţiunii 
române se numără şi asigurarea şi respectarea 
drepturilor şi libertăţilor fundamentale, aşa cum sunt 
prevăzute în Constituţie, din care derivă o serie de 
sarcini pentru protecţia civilă, în special din dreptul la 
viaţă, la integritate fizică şi psihică, componentă 
esenţială a securităţii umane. 

Garantând dreptul la viaţă şi la integritate fizică şi 
psihică, Constituţia obligă autorităţile statului român 
să adopte şi să aplice şi acele măsuri pentru protec- 
ţia vieţii cetăţenilor faţă de amenințările provenite din 
situaţii de urgenţă, conflicte armate şi alte situaţii 
periculoase pentru viaţă. În asigurarea acestui drept 
fundamental pentru orice fiinţă umană, Constituţia 
prevede şi excepţii pentru acele drepturi în a căror 
aplicare viaţa ori integritatea fizică ar avea de suferit. 
Astfel, de la inviolabilitatea domiciliului se poate face 
derogare, în condiţiile legii, pentru înlăturarea unei 
primejdii privind viaţa, integritatea fizică sau bunurile 
unei persoane, apărarea securităţii naţionale sau a 
ordinii publice, precum şi pentru prevenirea răspân- 
dirii unei epidemii. 


Tot în îndeplinirea obligaţiei de a garanta dreptul 
la viaţă şi la integritate fizică, dreptul la libera circu- 
laţie poate fi restricţionat conform legislaţiei, inclu- 
zând aici interzicerea circulaţiei pe unele sectoare de 
drum, dar şi executarea acţiunii de evacuare din 
zonele amenințate de efectele situaţiilor de protecţie 
civilă, ceea ce presupune părăsirea pentru o perioa- 
dă dată a domiciliului sau a reşedinţei. Din dreptul 
fundamental la viaţă derivă şi dreptul la ocrotirea 
sănătăţii, drept ce include şi gestionarea îmbolnăvi- 
rilor în masă, situaţie de protecţie civilă ce implică 
intervenţia coordonată a instituţiilor statului repre- 
zentate în comitetele pentru situaţii de urgenţă. 

Constituţia garantează cetăţenilor liberul acces la 
informaţiile de interes public, fapt ce obligă auto- 
rităţile statului cu atribuţii în domeniu de a comunica 
măsurile luate sau ce se vor lua pentru gestionarea 
situaţiilor de protecţie civilă. În exercitarea acestui 
drept, coroborat cu cel la viaţă şi la integritate fizică, 
se includ şi măsurile de înştiinţare, avertizare, prea- 
larmare şi alarmare, luate de autorităţile de protecţie 
civilă pentru a preveni populaţia şi autorităţile despre 
pericolul producerii unor situaţii de protecţie civilă şi 
pentru a se lua măsurile de protecţie specifice. 

Dreptul fundamental la un mediu sănătos, impu- 
ne şi protecţiei civile atribuţii pentru protecţia aces- 
tuia împotriva efectelor dezastrelor şi ale conflictelor 
armate, fiind direct legat de dreptul la viaţă şi cel la 
asigurarea sănătăţii. 


l Strategia de securitate națională a României, 
2007. 
? Ibidem. 

2. Contribuțiile protecţiei civile la asigurarea securităţii 


Contribuțiile protecţiei civile la realizarea secu- 
rităţii derivă din riscurile şi amenințările pentru secu- 
ritate şi sunt constituite dintr-o paletă largă de acti- 
vităţi grupate în funcţiile/atribuţiile ce îi sunt stabilite 
prin legislaţia naţională sau cea internaţională recu- 
noscută de România. Atribuţiile protecţiei civile pot fi 
grupate în cadrul celor două mari domenii ale sale, şi 
anume: domeniul preventiv şi domeniul operativ. 
Protecţia civilă mai cuprinde şi un domeniu tehnic, 
dar acesta are menirea de a asigura suportul pentru 
prevenire şi intervenţie şi nu face obiectul prezentei 
analize. 

Chiar dacă o disociere precisă între domeniul 
preventiv şi cel operativ nu este întotdeauna posibilă, 
vom încerca o prezentare a contribuţiilor protecţiei 
civile la asigurarea securităţii într-o astfel de struc- 
tură, având ca reper al departajării celor două dome- 
nii momentul declanşării sau al prognozării unei 
situaţii de protecţie civilă. 


2.1. Asigurarea securităţii prin activităţi preven- 
tive de protecţie civilă 


Realizarea protecţiei civile în România are în 
vedere riscurile şi amenințările cărora trebuie să le 
facă faţă, specificul organizării administrativ-terito- 
riale, dar şi percepţia asupra securităţii. 

Protecţia civilă începe prin identificarea riscurilor 
— fie că este vorba de riscurile naturale, de cele 
tehnologice, biologice sau de incendiu —, culegerea 
datelor şi informaţiilor despre acestea, prelucrarea şi 
analizarea lor prin prisma pericolelor pe care le pre- 
zintă pentru viaţă, securitatea valorilor culturale şi a 
bunurilor materiale. Acest proces este unul continuu 
şi trebuie să conducă la adoptarea celor mai adec- 
vate măsuri tehnice şi organizatorice, bazate pe ana- 
liza de risc, având ca finalitate minimizarea riscurilor. 

Riscul este definit, cel mai frecvent, ca produsul 
dintre probabilitatea de apariţie a unui eveniment şi 
ordinul de mărime al consecinţelor acestuia, de 
gravitate. 

Pentru a aprecia riscul la care este supusă o 
comunitate, se poate folosi formula: 

R=f(HxExV),unde: 

R = riscul ca estimare matematică a probabilității 
producerii de pierderi umane şi pagube materiale pe 
o perioadă de referință, respectiv viitoare şi într-o 
zonă dată, pentru un anumit tip de dezastru; 

H = hazard 


hazard natural = posibilitatea de apariţie, într-o 
zonă şi pe o perioadă determinată, a unui fenomen 
natural ce poate genera distrugeri; 

hazard antropic = acele fenomene a căror vari- 
aţie aleatoare este modificată ca urmare a acţiunii 
sau inacţiunii omului; 

E = elemente supuse la risc (persoane, bunuri 
etc.); 

V = vulnerabilitate ca grad de pierderi, de la 0% 
la 100%, rezultat dintr-un fenomen susceptibil de a 
produce pierderi umane şi materiale. 

Ameninţările pentru securitatea umană de natură 
militară sau cele datorate terorismului sunt deter- 
minate prin cooperarea sistemelor de protecţie civilă 
cu cele de apărare, respectiv cu structurile cu atri- 
buţii în monitorizarea şi gestionarea amenințării tero- 
riste. Pe măsură ce riscurile şi amenințările sunt 
identificate, protecţia civilă aduce aceste informaţii la 
cunoştinţa autorităţilor şi populaţiei şi planifică măsu- 
rile de prevenire şi intervenţie, pe niveluri ierarhice, 
cu respectarea principiului gradualităţii răspunsului — 
direct proporţional cu ameninţarea —, precum şi a 
principiului subsidiarităţii. 

Monitorizarea factorilor de risc constituie una 
dinte activităţile curente ale sistemelor de protecţie 
civilă. Pentru a diferenţia monitorizarea cu scopul 
luării unor măsuri de protecţie civilă de cea curentă, 
desfăşurată de alte instituţii, se recurge tot la analiza 
de risc prin care se stabilesc anumite praguri în 
manifestarea unor fenomene sau procese, desfă- 
şurate izolat sau cu posibilitate de evoluţie congru- 
entă, ce indică o creştere a riscului şi impun luarea 
graduală a unor măsuri de protecţie civilă, de regulă 
pe baza unor prognoze. 

Atunci când evoluţia factorilor de risc depăşeşte 
pragul de activare a măsurilor de protecţie civilă, 
informaţiile rezultate din procesul de monitorizare şi 
din prognoze ajung la autorităţi şi la cetăţeni pentru 
punerea în aplicare a planurilor, respectiv pentru 
aplicarea regulilor de comportate. Dacă dezastrul 
produs sau potenţial are efecte transfrontaliere, 
informaţiile se transmit şi statelor vecine sau, după 
caz, întregii lumi, prin mecanismele de cooperare 
bilaterală sau cele existente la nivelul Uniunii 
Europene, al NATO sau ONU. 

Informaţiile despre riscuri asigură posibilitatea 
autorităţilor şi oamenilor de a lua decizii pentru a-şi 
asigura securitatea, în cunoştinţă de cauză. 


Colonelul loan NIŢICĂ deţine funcţia de inspector-şef la Inspectoratul pentru Situaţii de 

Pentru ca acest proces să fie unul coerent, 
articulat şi eficient, protecţia civilă realizează pregă- 
tirea autorităţilor şi cetăţenilor pentru aplicarea măsu- 
rilor de prevenire şi pentru realizarea intervenţiei. În 
procesul de pregătire, un rol important îl au lecţiile 
învăţate din confruntarea cu dezastrele, precum şi 
schimbul de informaţii şi bune practici dintre auto- 
rităţi, la nivel local, naţional, regional sau chiar mon- 
dial. Cum reacţia structurilor specializate în reali- 
zarea intervenţiei operative în situaţiile de protecţie 
civilă” nu are cum să fie imediată, deşi timpul de răs- 
puns cât mai scurt constituie un obiectiv permanent 
al acestora, cetăţenii sunt cei care trebuie, în multe 
situaţii, să aplice primele măsuri operative, de auto- 
ajutorare. Această realitate a determinat protecţia 
civilă să acorde un rol important educaţiei populaţiei, 
atât pentru aplicarea primelor măsuri în cazul 
producerii unor dezastre pentru a reduce conse- 
cinţele acestora asupra propriei persoane, propriei 
familii şi asupra celor din apropiere, cât mai ales 
pentru a preveni producerea acestora sau a limita 
consecinţele. Un exemplu simplu este cel de 
educare a populaţiei pentru a face faţă seismelor, ce 
urmăreşte atât însuşirea regulilor de prevenire a 
agravării consecinţelor unui cutremur — expertizarea 
antiseismică a locuinţei, amplasarea mobilierului, 
păstrarea substanţelor toxice sau periculoase, pregă- 
tirea kit-ului de supravieţuire, cunoaşterea locurilor 
din locuinţă mai sigure, prevenirea producerii de in- 
cendii — cât şi pe cele de comportare pe timpul şi 
imediat după producerea unui cutremur — păstrarea 
calmului şi încercarea de a-l transmite şi celor din jur, 
evitarea părăsirii locuinţei pe timpul  seismului, 
adăpostirea în locurile sigure, închiderea gazelor, 
dacă apar incendii, stingerea lor imediată, acordarea 
primului-ajutor răniților, fără a-i mişca pe cei în stare 
gravă, neutilizarea telefonului decât în caz de 
urgente etc. 

Pentru situaţiile de protecţie civilă determinate de 
conflictele armate sau de actele de terorism, 
protecţia civilă desfăşoară informarea şi pregătirea 
populaţiei şi autorităţilor pe baza datelor primite de la 
statele majore ale categoriilor de forţe armate, 
respectiv structurile de informaţii, din timp de pace şi, 
intensificat, în perioada de criză. In confruntarea cu 
pericolele ce rezultă din manifestarea diferitelor tipuri 
de risc — cutremure, inundaţii, alunecări de teren, 
accidente nucleare, accidente chimice, incendii etc. — 
un rol important revine calităţii construcţiilor şi insta- 
laţiilor astfel încât acestea să prezinte siguranţă în 
exploatare. Din această rațiune, protecţia civilă stabi- 
leşte responsabilităţi pentru proiectanți, investitori şi 
autorităţi, urmăreşte respectarea standardelor în do- 
meniu, asigurându-se astfel securitatea beneficiarilor 
şi/sau a utilizatorilor. 

Pentru asigurarea securităţii umane, dar şi a ce- 
lei culturale, protecţia civilă desfăşoară activităţi pen- 
tru asigurarea spaţiilor necesare adăpostirii popu- 
laţiei şi a valorilor culturale când acestea sunt ame- 


ninţate de efectele armamentelor, precum şi de efec- 
tele dezastrelor naturale şi tehnologice. 

Chiar dacă la nivel global lumea continuă să 
rămână puternic conflictuală, logica confruntării între 
cele două blocuri militare a apus iar comunitatea 
internaţională este tot mai preocupată de construcţia 
unei noi arhitecturi globale de securitate, fapt ce 
conduce la îndepărtarea ideii de dezvoltare a 
fondului de adăpostire special construit pentru raţiuni 
de protecţie civilă. 

Consider că se impune o regândire a conceptului 
de adăpostire pe baza unei analize pragmatice ce 
trebuie să aibă în vedere riscurile şi amenințările 
pentru viaţa oamenilor, precum şi costurile. 

Adăposturile de protecţie civilă special construite 
ar putea fi înlocuite cu spaţii cu destinaţie multiplă, 
printre care şi cea de adăpostire în situaţii de 
protecţie civilă, cu accentul pe adăposturile publice 
de protecţie civilă. Soluţiile se pot desprinde din 
activitatea de avizare privind protecţia civilă a 
documentaţiilor pentru obţinerea autorizaţiilor de 
construcţie, în care, din confruntarea dintre intere- 
sele investitorilor şi preocuparea pentru realizarea 
protecţiei prin adăpostire, conform legii, a avizatorilor 
— inspectoratele pentru situaţii de urgenţă — rezultă 
un optim ce nu poate fi neglijat. 

Tot practica ne arată că se impune o flexibilizare 
a conceptului de adăpostire, în sensul considerării 
drept adăpost a oricărui spaţiu care asigură protecţie 
faţă de un pericol pentru viaţă. Câteva exemplificări 
sunt relevante pentru a susține această idee: 
populaţia din Israel a fost instruită pe timpul primului 
Război din Golf cum să se adăpostească în propria 
locuinţă faţă de efectele unui eventual atac cu arme 
chimice, populaţia ţării noastre, ce îşi are domiciliul 
în zonele de planificare la urgenţă ale operatorilor 
economici sursă de risc chimic, este în mod similar 
instruită pentru a-şi utiliza locuinţa drept adăpost etc. 

Adăposturi pentru bunurile culturale se pot rea- 
liza doar pentru cele mobile, pentru celelalte bunuri 
culturale protecţia realizându-se prin alte forme. In 
general, edificiile destinate conservării şi expunerii 
acestora — muzeele, marile biblioteci, depozitele de 
arhive — trebuie să aibă structura de rezistenţă, pre- 
cum şi dotările necesare unui adăpost. De aseme- 
nea, fiecare stat trebuie să asigure spaţii de rezervă 
pentru depozitarea bunurilor culturale, în special a 
celor din patrimoniul naţional şi/sau universal. 

Pentru situaţiile de conflict armat, comunitatea 
internaţională a avut în vedere şi protejarea bunurilor 
culturale prin reglementări de drept internaţional 
umanitar. Primele norme cu această destinaţie au 
fost incluse în Convenţiile de la Haga din 1899 şi 
1907. Convenţia a IV-a de la Haga din 1907 cuprinde 
în regulamentul anexă o prevedere potrivit căreia în 
asedii şi bombardamente vor fi luate toate măsurile 
pentru a cruța pe cât posibil clădirile destinate 
cultelor, artelor, ştiinţelor şi binefacerii, monumentele 
istorice, cu condiţia ca ele să nu fie, în acelaşi timp, 

folosite în scopuri militare şi să fie desemnate prin 
semne vizibile notificate dinainte asediatorului. 

Regimul bunurilor culturale este astăzi stabilit în 
cuprinsul „Convenţiei pentru protecţia bunurilor 
culturale în caz de conflict armat”, semnată la Haga 
în 1954, care este însoţită de un regulament de 
executare şi de un protocol referitor la bunurile cultu- 
rale din teritoriul ocupat ca urmare a unui conflict 
armat. Potrivit acesteia, bunurile culturale se bucura 
de o protecţie generală, sub două aspecte: ocrotirea 
şi respectarea acestora. Ocrotirea priveşte măsurile 
pe care fiecare ţară trebuie să le ia încă din timp de 
pace pentru ca acestea să nu fie afectate în timp de 
război, iar respectarea cuprinde un complex de reguli 
pe care părţile la un conflict armat trebuie să le 
aplice, cum sunt: abţinerea de la folosirea acestor 
bunuri, a dispozitivelor lor de protecţie şi a împreju- 
rimilor lor imediate în scopuri care le-ar putea expu- 
ne distrugerii sau deteriorării; abţinerea de la orice 
act de ostilitate împotriva acestora; interzicerea, 
prevenirea şi la nevoie sancţionarea oricărui act de 
furt, jaf sau deturnare a bunurilor culturale, precum şi 
a oricărui act de vandalism; interzicerea rechiziţio- 
nării lor; abţinerea de la represalii împotriva acestora. 

Protocolul I| de la Geneva din 1977 (art.53) 
accentuează protecţia bunurilor culturale, monumen- 
telor istorice, operelor de artă şi lăcaşurilor de cult 
care constituie patrimoniul cultural sau spiritual al 
popoarelor, fără a înlocui, însă, protecţia generală 
prevăzută prin Convenţia din 1954. 

Un rol important în managementul activităţilor de 
protecţie civilă revine planificării acţiunilor de protec- 
ţie şi a intervenţiei pentru salvare şi înlăturare a peri- 
colului. Importanţa planificării derivă, în primul rând, 
din necesitatea coordonării operative a acţiunilor 
unei multitudini de actori implicaţi în gestionarea situ- 
aţiilor de protecţie civilă şi, în al doilea rând, din vari- 
etatea şi complexitatea acestor situaţii. Protecţia civi- 
lă are printre activităţile sale şi asanarea terenurilor 
de muniţiile rămase neexplodate din timpul conflicte- 
lor armate, precum şi neutralizarea acestora. Aceas- 
tă activitate s-a executat „la cald” pe timpul conflic- 
telor armate, în special în zonele urbane sau cele 
industriale ce au fost supuse bombardamentelor, şi 
se continuă şi astăzi pentru a evita pierderile de vieţi 
şi mutilările. În ţara noastră, o componentă impor- 
tantă a acestei misiuni o constituie informarea şi 
educarea preventivă a populaţiei şi salariaţilor (în 
special a celor din cadrul operatorilor economici ce 
colectează fier vechi) cu privire la riscurile manipu- 
lării munitiilor rămase neexplodate. 

O altă activitate importantă, preventivă, realizată 
de protecţia civilă, o constituie crearea rezervelor de 
resurse financiare şi tehnico-materiale specifice. 
Acestea constituie garanţia capacităţii de a desfăşu- 
ra, fără constrângeri, acţiuni operative urgente de 
intervenţie, incluzând aici asigurarea condiţiilor de 
supravieţuire a populaţiei afectate, şi pentru execu- 
tarea intervențiilor ulterioare pentru recuperare, rea- 


bilitate şi reconstrucţie, în scopul revenirii la situaţia 
de normalitate. 

Fondurile necesare pentru constituirea rezervelor 
sunt asigurate prin bugetele autorităţilor adminis- 
traţiei publice. 


2.2. Asigurarea securităţii prin activităţi opera- 
tive de protecţie civilă 


Având ca reper al departajării dintre domeniul 
preventiv şi cel operativ momentul declanşării sau al 
prognozării unei situaţii de protecţie civilă, voi pre- 
zenta în continuare activităţile operative desfăşurate 
de protecţia civilă pentru îndeplinirea funcţiilor / 
atribuţiilor sale, în următoarea structură: 

— activități operative urgente de intervenţie, 
luate după momentul declanşării sau al 
prognozării unei situaţii de protecţie civilă; 

— activități de intervenţie ulterioară pentru 
recuperare, reabilitate şi reconstrucţie. 


2.2.1. 
intervenţie 

In momentul prognozării sau al producerii pe 
neaşteptate a unei situaţii de protecţie civilă, fie că 
este vorba de o situaţie de urgenţă, sau de un atac, 
în caz de conflict armat, protecţia civilă prin struc- 
turile special destinate asigură înştiinţarea autori- 
tăţilor administraţiei publice centrale şi/sau locale, 
precum şi a organizaţiilor internaţionale abilitate, 
după caz, în scopul evitării surprinderii şi al pregătirii 
şi executării activităţilor de protecţie a populaţiei, ani- 
malelor, valorilor culturale şi bunurilor materiale. 
Această misiune este asigurată, în regim continuu, 
de Inspectoratul General pentru Situaţii de Urgenţă 
(IGSU) şi unităţile subordonate prin structurile cu 
atribuţii de monitorizare a situaţiilor de protecţie civilă 
şi dispecerizare. 

Mesajele de înştiinţare despre iminenţa atacurilor 
în caz de conflict armat sunt primite de protecţia 
civilă de la statele majore ale categoriilor de forţe 
armate. Când ameninţarea este reală, organele de 
protecţie civilă asigură alertarea structurilor de inter- 
venţie şi alarmarea populaţiei, folosind sirenele, 
precum şi toate mijloacele de comunicaţii disponibile 
şi incluse în sistemul de alarmare, în scopul adăpos- 
tirii, evacuării, protecţiei CBRN etc. Prin intermediul 
posturilor de radio şi televiziune se transmit popula- 
tiei şi regulile de respectat, de comportare, specifice 
situaţiei anunţate. Odată declanşată o situaţie de 
protecţie civilă, se intensifică schimbul de date şi 
informaţii operative între structurile de protecţie civilă 
şi organismele care participă la acest mecanism, în 
scopul cunoaşterii cât mai exacte a situaţiei ope- 
rative şi luării celor mai bune decizii. 

Adăpostirea este acţiunea de protecţie civilă ce 
se desfăşoară de către populaţie imediat după re- 
cepţionarea semnalului de alarmare specific unei 
situaţii de protecţie civilă ce impune o astfel de mă- 


Activităţi operative urgente de 

sură şi constă în izolarea oamenilor şi unor categorii 
de bunuri faţă de efectele periculoase ale acţiunilor 
militare, contaminării nucleare, chimice şi biologice, 
precum şi altor tipuri de riscuri, în spaţii special 
construite ca adăposturi de protecţie civilă — publice 
sau private — sau în alte spaţii care îndeplinesc ce- 
rinte minime de protecţie. Părăsirea spaţiilor de 
adăpostire se face la recepţionarea semnalului de 
încetare a alarmei, transmis cu sirenele protecţiei 
civile şi alte mijloace la dispoziţie. 

O altă contribuţie a protecţiei civile la asigurarea 
securităţii o constituie evacuarea oamenilor, animale- 
lor, valorilor culturale şi bunurilor materiale din zo- 
nele de pericol, pentru perioade mai scurte sau mai 
lungi, fie că este vorba de situaţii de urgenţă, sau de 
zonele de desfăşurare a acţiunilor militare. Această 
metodă de prevenire a consecinţelor negative a fost 
îndelung utilizată în istoria umanităţii până să fie 
inclusă în rândul activităţilor de protecţie civilă. 

Dacă evacuarea dispusă de autorităţi se 
desfăşoară pe bază de planuri şi are un caracter 
ordonat, fie că este vorba despre evacuarea 
desfăşurată în situaţiile de protecţie civilă specifice 
păcii, mă refer la situaţiile de urgenţă, fie că este 
vorba despre evacuarea în situaţiile de protecţie 
civilă determinate de conflictele armate, auto- 
evacuarea ca măsură de protecţie la care recurge 
populaţia este mai greu de controlat şi, datorită 
riscurilor pe care le presupune, constituie o 
preocupare a protecţiei civile care trebuie să asigure 
evitarea confuziei, panicii, aglomerației şi blocajelor 
pe căile de comunicaţii, precum şi a dezordinii şi 
actelor antisociale. 

Autorităţile trebuie să asigure în localităţile sau 
zonele de evacuare condiţii de supravieţuire şi pro- 
tecţie, precum şi continuarea activităţilor economico- 
sociale pentru populaţia evacuată. 

În urma manifestării situaţiilor de protecţie civilă, 
după caz, se creează: raionul (zona) de distrugere; 
raionul (zona) incendiat (incendiată); raionul (zona) 
contaminat (contaminată) chimic; raionul exploziei 
nucleare şi/sau zona contaminat/contaminată radio- 
activ; raionul (focarul) contaminat biologic; zona de 
inundaţii; zona de înzăpeziri. 

Structurile operative ale protecţiei civile şi ale 
altor organizaţii care îndeplinesc misiuni de protecţie 
civilă, desfăşoară în cadrul intervențiilor pentru limi- 
tarea şi înlăturarea urmărilor acţiunilor militare sau 
dezastrelor, următoarele misiuni principale: cerceta- 
rea urmărilor situaţiei de urgenţă; delimitarea zonelor 
de pericol, restricţionarea/interzicerea accesului şi 
îndrumarea circulaţiei; deblocarea căilor de acces şi 
a adăposturilor; acordarea primului-ajutor şi a ajuto- 
rului medical de urgenţă victimelor; evacuarea, sal- 
varea şi/sau protejarea persoanelor, animalelor şi 
bunurilor; sprijinirea, consolidarea sau demolarea 
construcţiilor care ameninţă cu prăbuşirea; asanarea 
terenului de muniţia neexplodată; limitarea şi înlătu- 
rarea avariilor la reţelele de gospodărie comunală; 


stingerea incendiilor; executarea controlului contami- 
nării radioactive, chimice şi biologice a persoanelor, 
terenului, clădirilor şi tehnicii; evacuarea, protejarea 
şi, după caz, izolarea persoanelor contaminate; de- 
contaminarea persoanelor, terenului, clădirilor şi teh- 
nicii, dacă situaţia o impune; dispersarea persona- 
lului şi bunurilor proprii în afara zonelor supuse 
riscurilor complementare; execuiarea manevrei de 
forţe şi mijloace şi concentrarea efortului în funcţie 
de urgenţe şi de derularea intervenţiei; asigurarea 
suportului logistic privind amenajarea şi deservirea 
taberelor pentru sinistraţi; constituirea rezervei de 
mijloace de protecţie individuală şi colectivă; exe- 
cutarea controlului contaminării surselor de apă 
potabilă; executarea controlului sanitar-epidemiologic 
în zonele de acţiune a forţelor şi mijloacelor proprii; 
refacerea sistemului de alarmare şi a celui de 
comunicaţii şi informatică; controlul şi stabilirea mă- 
surilor pentru asigurarea viabilităţii unor căi de comu- 
nicaţie, pentru transportul şi accesul forţelor şi mijloa- 
celor de intervenţie. 

În funcţie de gravitatea situaţiilor de urgenţă, se 
va propune instituirea stărilor excepţionale. 

Protecţia civilă mai execută, cu exploziv, diverse 
lucrări de distrugeri ale barajelor de gheaţă, zăpoa- 
relor, precum şi construcţiilor şi amenajărilor care, 
din diverse motive, pot constitui surse de risc, direct 
sau indirect, pentru viaţa oamenilor şi a comunită- 
tilor. 


2.2.2. Activități de intervenție ulterioară 
pentru recuperare, reabilitare şi reconstrucţie 

Protecţia civilă desfăşoară împreună cu autorită- 
tile administraţiei publice, o serie de activităţi pentru 
asigurarea revenirii vieţii la parametri normali, astfel: 
continuarea asigurării cazării, asistenţei medicale şi 
aprovizionării cu apă, alimente şi bunuri de primă 
necesitate pentru populaţia sinistrată, până la reface- 
rea locuinţelor; continuarea asigurării adăpostirii, 
hrănirii şi asistenţei veterinare a animalelor evacuate; 
aplicarea măsurilor de prevenire a apariţiei epidemi- 
ilor şi epizootiilor; repunerea în funcţiune a reţelelor 
de alimentare cu apă, de canalizare şi termoficare; 
urmărirea refacerii reţelelor de distribuţie a gazelor 
naturale şi a liniilor de alimentare cu energie electrică 
şi de telecomunicaţii; refacerea căilor de comunicaţii 
distruse sau avariate, a podurilor şi altor lucrări de 
artă avariate sau distruse; sprijinirea populaţiei pen- 
tru refacerea sau repararea locuinţelor pe acelaşi 
amplasament sau pe un amplasament situat în afara 
zonei de risc; demolarea construcţiilor şi amenajărilor 
ce nu mai pot fi reparate şi care prezintă risc în 
exploatare; repunerea în funcţiune a obiectivelor 
social-economice afectate. 

Pe baza datelor privind caracteristicile situaţiilor 
de urgenţă şi a concluziilor desprinse pe timpul 
intervenţiei, protecţia civilă îşi actualizează procedu- 
rile de intervenţie, îşi adaptează sistemul de pregă- 
tire şi îşi completează organizarea şi dotarea. 

3 Sensul expresiei „situaţie de protecţie civilă” este cel din prin nivelul de gravitate, pun în pericol sau afectează viaţa, 
Legea privind protecţia civilă nr. 481/08.11.2004, republicată, mediul, bunurile şi valorile culturale şi de patrimoniu 

astfel: situaţia de protecţie civilă este situaţia generată de 

iminenţa producerii sau de producerea dezastrelor, a 

conflictelor militare şi/sau a altor situaţii neconvenţionale care, 


CONCLUZII: 


e Protecţia civilă, prin rolul său în apărarea vieţii oamenilor, valorilor culturale, 

bunurilor şi mediului, contribuie în mod direct, prin toate activităţile sale, la 
realizarea securităţii umane, în dimensiunea individuală sau globală a acesteia. 
Indirect, prin apărarea vieții şi bunurilor pe timpul conflictelor armate, contribuie la 
dimensiunea militară a securităţii, prin asigurarea realizării logisticii forţelor 
combatante, precum şi prin asigurarea confortului interior al militarilor angajaţi în 
operaţiile militare, prin aceea că îi ştiu pe cei de acasă în siguranță. De 
asemenea, protecţia civilă contribuie şi la realizarea securităţii economice, a 
mediului, precum şi a celei culturale. Prin toate acestea, şi nu numai, protecţia 
civilă contribuie la realizarea intereselor naţionale ale României. 
Protecţia civilă presupune costuri pe care comunităţile şi statul român trebuie să le 
suporte şi pentru care se aşteaptă un maxim de securitate. Eficienţa se poate 
atinge cunoscând foarte bine paleta riscurilor şi amenințărilor şi adoptând acele 
soluţii care asigură o protecţie cât mai largă faţă de efectele manifestării acestora, 
fie că vorbim de riscuri şi ameninţări de natură militară, de riscuri naturale sau 
antropice. 

